cyanic-selkie/wikianc huggingface dataset:
Kasvuhormoon
Meelemürgid
Alkoholi tarvitamine vähendab inimese enda naturaalset kasvuhormoonide produktsiooni. Kasvuhormoonravi ajal ei tohiks tarvitada alkoholi. 28 grammi või vähem paar tundi enne HGH tarvitamist mõjutab organismi vähesel määral, küll aga vähendab alkoholi tarvitamine uinumiseks drastiliselt organismi kasvuhormooni toodangut.
Doping
Sportlased paljudel erinevatel spordialadel on kasutanud kasvuhormooni, et parendada enda sportlikku sooritust. Hiljutised uuringud ei ole aga suutnud tõestada väidet, et kasvuhormoon võib parendada jõudlust elukutseliste sportlaste seas.
Aine avastamine on raske, seni ei ole testmetoodikat, et seda avastada uriiniproovist. Hormoonipreparaadi jälgi on võimalik vereprooviga tuvastada vaid ühe ööpäeva jooksul. Kasvuhormooni raske tuvastamine võib olla põhjus, miks sportlased selle tarvitamisega riskivad.
Esimest korda testiti sportlasi suurvõistlustel kasvuhormooni suhtes 2004. aasta Ateena olümpiamängudel, kuid selgus, et analüüsimeetod ei töötanud.
2008. aastal avaldasid Stanfordi ülikooli teadlased ajakirjas Annals of Internal Medicine artikli, mis võttis kokku 44 varasemat uuringut kasvuhormooni ja sportlike tulemuste seostest. Uuringutes osalenud tarbisid kasvuhormooni väiksemates kogustes kui seda süstivad sportlased. Pikim tarbimisperiood vaadeldud uuringutes oli 84 päeva. Uuringutes vaadeldud 13–45-aastased, enamasti noored heas vormis mehed, võtsid kasvuhormooni tarbimise tagajärjel keskmiselt juurde umbes 2,1 kilogrammi, kuid see ei kajastunud otseselt suuremates lihastes. Lihasmassi küll lisandub, kuid jõudu ega vastupidavust mitte. Stanfordi teadlased järeldasid, et kasvuhormooni süstimine ei parenda sportlikke tulemusi, pigem vastupidi: sportlased väsivad kiiremini ja suurenenud on vigastuste oht.
Loomakasvatus
Näiteks USAs kasutatakse kasvuhormooni piimafarmides, kus süstitakse veistele lihastesse 2–3 korda nädalas somatotropiini. Selle tulemusena suureneb lehmade piimatoodang umbes 15 protsenti. Samas suurendab antud preparaadi kasutamine enamasti veistel ainevahetushaiguste esinemissagedust ja halvendab tiinestuvust. Somatotropiini kasutatakse ka sea- ja lambakasvatuses, kus saadakse selle tulemusel 15–20 protsenti rohkem toodangut.
Kuna kasvuhormoon on peptiid, mis laguneb seedekulglas, pole selle sattumine inimorganismi võimalik ka siis, kui seda toiduainetes esineks.
Anomalepidae
Klassifikatsioon
Sugukonda Anomalepidae klassifitseeritakse roomajate andmebaasis järgmised maoperekonnad :
Välislingid
Selles artiklis on kasutatud prantsuskeelset artiklit fr:Anomalepididae seisuga 30.04.2014.
John Morgan (kunstnik)
Ta õppis algul Londonis ning hiljem lühidalt Thomas Couture ja Paul Delaroche käe all Pariisis.
Tema poeg Frederick Morgan oli samuti kunstnik, nagu ka Fredericku abikaasa Alice Havers.
Thomas Websterit ja William Powell Frithi on nimetatud Morgani stiili mõjutajateks.
Aprikoosikollane
Aprikoosikollane või aprikoosioranž, ka aprikoosikarva on kergelt murtud oranž värvitoon, mis sarnaneb küpse või kuivatatud aprikoosi värvusele.
Variatsioonid
ISCC-NBS-i värvide tähistamise süsteemi järgi võib aprikoosivärvus (Apricot) olla murtud oranž, hele oranž, keskmine oranž või murtud oranžkollane. Toon Light Apricot on hele kollakasroosa või keskmine kollakasroosa, Apricot Sherbet hele oranžkollane , Apricot Tan keskmine oranžkollane. Värvinimetus Apricot Yellow on tähistab kollaseid toone, mis erinevad aprikoosi värvusest: see võib olla helekollane, murtud kollane või keskmine kollane.
Prantsuskeelne värvinimetuste portaal pourpre.com annab aprkoosivärvuse vasteks oranžide toonide vahemiku
Pantone värvitoon Pantone 15-1153 Apricot on oranži pole kalduv tumekollane.
Veebivärv Apricot on soojatooniline roosakas, mis sarnaneb virsikuroosaga
Jaapani traditsiooniliste värvide hulgas on aprikoosivärv anzu-iro (杏色) pastelne oranžikasroosa.
Kasutamine
Värvinimetust kasutatakse enamasti tekstiilide värvuse iseloomustamiseks moe ja sisekujunduse kontekstis.
Aprikoosivärvi õitega on roosisordid "Alchymist", "Barock", "Papi Delbard", "Apricola", "Augusta Luise", "Capri" jt.
Karvavärvusena
Aprikoosivärvi karv on üks mopsi karvkatte värvusi, selgelt kollakas-oranžikas soojatooniline helepruun
Sirje Annist
Anne-Sirje Annist (26. veebruar 1936 – 19. oktoober 2011) oli eesti ajaloolane ja arhivaar.
Ta lõpetas 1954. aastal Viljandi 2. Keskkooli ja 1960. aastal Tartu Riikliku Ülikooli ajaloo eriala.
Ta töötas Eesti Ajaloomuuseumis aastatel 1964–2008. Tema põhilised uurimisvaldkonnad olid asustusajalugu, mõisade ajalugu, mentaliteediajalugu ja Teise maailmasõja järgne repressiivpoliitika Eestis.
Isiklikku
Sirje Annist oli kirjandus- ja rahvaluuleteadlase, tõlkija August Annisti ning ajaloolase ja õpetaja Linda Annisti tütar. Antropoloog Aet Annist on Sirje Annisti tütar ning kunstiteadlane ja kriitik Mirjam Peil Sirje Annisti õde. Ajaloolane ja ajaloolise traditsiooni koguja Linda Vilmre oli tema ristiema.
Liberty
Liberty (täisnimega Honor's Foxfire Liberty Hume; 8. veebruar 1974 – 1984), oli USA presidendi Gerald Fordi perekonnale kuulunud emane tumepruun kuldse retriiveri tõugu koer.
pisi|tühi|Susan, Betty ja [[Gerald Ford koos Liberty ja kutsikatega Valges Majas (1975)]]
Rafainovo
Rafainovo (ukraina keeles Рафайново, ungari keeles Rafajnaújfalu) on küla Ukrainas Taga-Karpaadi oblastis Berehove rajoonis Kossoni vallas. Rafainovo asub Ungari piirist 8 km kaugusel, Berehovest ligi 18 km põhjaloodes ja Mukatševost ligikaudu 21 km edelas.
Paisseened
Paisseened (Exobasidiomycetes) on klass kandseeni.
Jürgen Gansen
Jürgen Gansen (sündinud 9. detsembril 1989) on eesti näitleja.
Filmis "Rohelised kassid" mängis ta tülinorijat pargis.
Alates 2016. aasta novembrist töötab ta näitlejana Kuressaare Teatris.
Barstyčiai rändrahn
pisi Barstyčiai rändrahn on rändrahn Leedus. Asub Skuodase rajoonis Barstyčiai vallas Puokė külas.
See on mahult suurim rändrahn Leedus. Selle kaal on umbes 680 tonni, pikkus 13,4 m, laius 7,5 m ja kõrgus 3,6 m. Asjaolu, et tegemist on Leedu suurima rändrahnuga, avastas aastal 1957 maaparandaja Peter Grigaičiai. Kuni selle ajani peeti Leedu suurimaks rändrahnuks Puntukast.
Kavli auhind
Kavli auhind (norra keeles Kavliprisen; inglise keeles Kavli Prize) on teadusauhind silmapaistva panuse eest astrofüüsika, nanotehnoloogia ja neuroteaduse valdkonnas.
Auhinna asutasid 2005. aastal ühiselt Norra Teaduste Akadeemia, Norra Haridus- ja Teadusministeerium ning Los Angeleses 2000. aastal asutatud Kavli Fond. Auhind on nimetatud norra päritolu suurärimehe ja filantroobi Fred Kavli (1927–2013) järgi.
Walter Cunningham
Ronnie Walter Cunningham (16. märtsil 1932 – 3. jaanuar 2023) oli Ameerika Ühendriikide mereväelane ja NASA astronaut.
Ta astus Ameerika Ühendriikide mereväkke kohe pärast keskkooli ning teenis mereväes ja hiljem merejalaväes 1975. aastani, lahkudes koloneli auastmes.
Cunningham valiti 1963. aastal NASA kolmandasse astronautide gruppi ja tema ainsaks kosmoselennuks jäi 1968. aastal toimunud Apollo 7 lend.
Kasutajakonto kontroll
Kasutajakonto kontroll (ingl User Account Control, UAC) on oluline turvauuendus, mis on kasutuses Microsofti Windows Vista, Windows Server 2008, Windows 7 ja Windows Server 2008 R2 operatsioonisüsteemides. UAC võimaldab teha administraatorile lubatud toiminguid tavakasutaja kontoga ilma kasutajaseanssi vahetamata. UAC võib ka küsida administraatori heakskiitu, kui mõni rakendus üritab läbi viia süsteemseid muudatusi, ka administraatori konto all.
Ajalugu
Vanemates Windows NT operatsioonisüsteemides on lokaalse administraatori rühma lisatud isikul kõik süsteemsed õigused. Nende privileegide hulka kuuluvad näiteks õigused tarkvara paigaldada, uuendada ja eemaldada. Lisaks on nii administraatoril kui ka tema konto all jooksvatel rakendustel ligipääs kogu süsteemile ja õigus teha süsteemseid muudatusi.
Kuna ajalooliselt on tarkvara arendajad loonud Windowsi rakendusi, mis nõuavad arvutikasutajatelt sageli liigseid kasutajaõigusi, kasutavad paljud kodu- ja ärikasutajaid oma arvuteid administraatoriõigustes. Selle näol on aga tegemist tõsise turvaprobleemiga, sest potentsiaalsele kurivarale antakse sisuliselt ligipääs kogu süsteemile.
Toakärbes
pisi|Toakärbes. Umbes 160 pildist tehtud fookuskuhi. 4x suurendusega. Mikroskoopi ei ole kasutatud Toakärbes (Musca) on putukate perekond kahetiivaliste seltsist. Perekonna esindajad võivad levitada selliseid nakkushaigusi nagu kõhutüüfus, düsenteeria, antraks ja Aafrika unitõbi.
Kasutajakonto kontroll
Tööpõhimõte
Administraatori heakskiidu režiim on UAC seadistus, mille kohaselt jagatakse administraatorikontoga sisse loginud kasutaja autentimistõend kaheks. Süsteemi sisselogimise jooksul eemaldatakse täielikust autentimistõendist need osad, mida kasutatakse administraatoritoimingute tarbeks. Selle protsessi tulemusena tekkinud filtritud ehk tavakasutaja autentimistõendit kasutatakse seejärel vaikimisi kõigi protsesside käivitamiseks. Kui kasutaja või mõni rakendus soovib läbi viia administraatoritoiminguid, siis olenevalt rühmapoliitikast küsitakse kasutaja nõusolekut täieliku autentimistõendi kasutamiseks selle konkreetse tegevuse tarbeks.
Tavakasutajatele luuakse sisselogimise käigus vaid üks autentimistõend, kuid UAC on võimeline kasutajaõigusi kõrgendama. Kui tavakasutaja üritab läbi viia administraatoritoiminguid, siis vastavalt sätetele võib UAC paluda kasutajal end administraatorina autentida.
Kriitika
UAC ei ole tavakasutajate seas positiivset vastukaja leidnud. Paljude kasutajate silmis on tegu tüütu dialoogiaknaga, mis takistab arvuti kasutamist ja põhjustab paljude rakendustega ühilduvusprobleeme. Eelkõige on kritiseeritud kinnitusakende rohkust süsteemi esialgse seadistuse jooksul. Sel põhjusel on paljud kasutajad UAC välja lülitanud või madalamale turvatasemele konfigureerinud.
David Cross, tootearendusjuht, kelle käe all UAC välja töötati, on öelnud, et UAC põhimõtteliseks eesmärgiks ongi kasutajaid kiusata. Eelkõige selleks, et harjutada kasutajaid uue Microsofti turbemudeliga, mille kohaselt peaks iga tavakasutaja süsteemis minimaalseid õigusi kasutama. Enne UAC kasutuselevõttu levis Microsofti operatsioonisüsteemides laialdaselt olukord, kus isegi rakenduste arendajad ignoreerisid oma töö kergendamiseks kasutajaõiguste head tava.
Klientide kriitika tõttu on UAC nii Windows 7 kui Windows Server 2008 R2 toodetes kasutajasõbralikumaks muudetud. Sisuline erinevus vanemate operatsioonisüsteemidega võrreldes on see, et paljude sertifitseeritud toimingute tarbeks ei küsi UAC enam administraatori kinnitust, kasutajaõigused kõrgendatakse automaatselt. Kasutajat teavitatakse eelkõige siis, kui kolmanda osapoole tarkvara üritab teha süsteemseid muudatusi. Paljud eksperdid on UAC muudatusi kritiseerinud, kuna UAC vaikesätete puhul on pahavaral võrdlemisi kerge turvameetmeid eirata.
Mukatševo
Mukatševo (kuni 2017. aastani Mukatševe) on linn Ukrainas Taga-Karpaatia oblastis.
Ukraina 2001. aasta rahvaloenduse järgi oli linna elanike hulgas 77,1% ukrainlasi, 9,0% venelasi ja 8,5% ungarlasi.
Nimi
Linna ungarikeelne nimi Munkács on saadud isikunimest, mis on tuletatud nimisõnast munka 'töö'.
Ukraina keeles on paralleelselt käibel olnud mitu varianti linna nimest. Normeeritud variant linna nimest oli kuni 23. maini 2017 Mukatševe. Siis sai Ülemraada otsusega linna ametlikuks nimeks Mukatševo. Kasutusel on olnud ka nimekuju Mukatšiv (Мукачів).
Ajalugu
Linna tekkimisaeg pole teada, kuid linna lähedalt on leitud paleoliitikumi asulakohti. 6. sajandil oli nüüdse linna piirkonnas slaavi asustus. Legendi järgi ehitas linnuse 9. sajandil ungari vürst Álmos. Ungari kroonikas on asulat esmamainitud 1064. aastal ning 1138. aastal nimega Muncas. Linn kuulus 10. või 11. sajandist alates 1538. aastani Ungari kuningriigile. 1445. aastal sai linnaõigused. Seejärel kuulus Munkács Transilvaania vürstiriigi ja aastatel 1867–1918 Austria-Ungari keisririigi, 1918–1938 Tšehhoslovakkia ja 1938–1944 taas Ungari koosseisu.
1910. aastal oli linnas 17 275 elanikku, neist 12 686 (73,44%) ungarlased, 3078 (17,82%) sakslased ja 1394 russiinid.
Mukatševo tulistamine
11. juulil 2015 sai linnas alguse relvastatud konflikt Paremsektori võitlejate ja miilitsa vahel, mille põhjuseks oli Parem Sektori tungimine kriminaalse taustaga parlamendisaadiku Mõhhailo Lanjo valdustesse. Tulevahetuse käigus sai surma vähemalt kolm inimest, kellest kaks olid Parem Sektori võitlejad. Väidetavalt olid Mukatševo sündmused ajendiks mitmete muudatuste tegemisele oblasti juhtkonnas.
==Sõpruslinnad ==
Tuntud isikuid
Mukatševost on pärit ansambli Okean Elzy solist Svjatoslav Vakartšuk.
BMW B48
BMW B48 on neljasilindriline turboga bensiinimootor, mis vahetas välja BMW N20 ning mida on toodetud 2014. aastast. Esimesena võeti see kasutusele F56 keretähisega Minil. BMW võttis selle mootori kasutusele 2015. aastal.
B48 kuulub BMW modulaarsete mootorite seeriasse, kuhu kuuluvad kolmesilindrilised (B37 ja B38), neljasilindrilised (B48 ja B47) ja kuuesilindriline (B58).
Paisseenelaadsed
Paisseenelaadsed (Exobasidiales) on selts kandseeni.
Broker
Broker (eestipäraselt ka: brokker ) ehk laevamaakler (inglise shipbroker) on laeva ostu-, müügi-, kindlustus- või prahtimislepingu sõlmimise vahendaja.
Šotha Arveladze
Šotha Arveladze (gruusia keeles შოთა არველაძე; sündinud 22. veebruaril 1973 Thbilisis) on Gruusia jalgpallitreener ja endine jalgpallur (ründaja).
Klubikarjääri jooksul mängis ta Gruusia klubides Thbilisi Martve (1990–1991), Thbilisi Dinamo (1991–1994), Türgi kõrgliigaklubis Trabzonspor (1993–1997, 1993–1994 laenul Dinamost), Hollandi kõrgliigaklubis Amsterdami Ajax (1997–2001) ja Alkmaari AZ (2005–2007), Šotimaa kõrgliigaklubis Rangers (2001–2005) ning Hispaania kõrgliigaklubis Levante (2007–2008).
Jalgpallurikarjäär
Jalgpallurikarjääri alguses tuli ta Thbilisi Dinamoga neli korda Gruusia meistriks. Sealt siirdus ta edasi Trabzonspori ning lõi nelja hooaja jooksul Türgi kõrgliigas 61 väravat. 1994. aastal valiti Arveladze Türgi kõrgliiga aasta parimaks mängijaks. Hooajal 1995/96 oli Arveladze Türgi kõrgliiga suurim väravakütt (25 väravat) ning läbi aegade Tarik Hodžići kõrval teine välismängija, kes on olnud Türgi kõrgliiga hooaja suurim väravalööja.
Aastatel 1997–2001 kuulus Amsterdami Ajaxi ridadesse. Kohe esimesel hooajal lõi ta Hollandi kõrgliigas 25 väravat, millega oli liigas paremuselt teine väravalööja, ning tuli Ajaxiga Hollandi meistriks. Nelja hooajaga lõi Arveladze Hollandi kõrgliigas 55 väravat.
Aastatel 2001–2005 mängis ta Rangersis, kellega tuli kaks korda Šotimaa meistriks.
Gruusia jalgpallikoondises mängis Arveladze aastatel 1992–2007 kokku 61 korda ja lõi 26 väravat. Ta on Gruusia koondise läbi aegade suurim väravakütt. 26 väravast 16 lõi ta EM-i valikturniiridel, seitse sõprusmängudes ja kolm MM-i valikturniiridel. Koondisekarjääri jooksul lõi ta kõige enam väravaid Albaania vastu (kuus väravat).
Gruusia aasta jalgpalluriks valiti Arveladze aastatel 1994, 1998 ja 2007.
Treenerikarjäär
Pärast jalgpallurikarjääri alustas Arveladze tööd treenerina. Aastatel 2008–2010 oli ta Alkmaari AZ-i abitreener. Hiljem on ta juhendanud Türgi klubisid Kayserispor (2010–2012), Kasımpaşa (2012–2015) ja Trabzonspor (2015), Iisraeli klubi Tel Avivi Maccabi (2016–2017) ning Usbekistani klubi Taškendi Pahtakor (2017–2020). 2022. aasta jaanuaris sai ta Inglismaa esiliigaklubi Hull City peatreeneriks.
Isiklikku
Tema kaksikvend Revaz ja vanem vend Artšil Arveladze on samuti endised jalgpallurid ja Gruusia koondislased.
Amised
Amised (omanimetus Pangcah [pant͡saʜ] "inimesed", hiina keeles 阿美族, pinyin āměi-zú; ka amid, varem anušid ) rahvas Taiwanil, saare põlisasukad. Nad kõnelevad amise keelt, mis kuulub austroneesia keelte hulka.
Amised on üks 13 ametlikult tunnustatud Taiwani pärismaisest rahvast. Amiste traditsiooniline asuala hõlmab pika kitsa oru Taiwani Keskmägede ja Rannikumäestiku vahel, tasandiku Vaikse ookeani rannikul ida pool Rannikumäestikku ning Hengchuni poolsaare.
2000. aastal oli amiseid 148,992 – umbes 37,5% Taiwani põlisrahvaste koguarvust. Seega on amised Taiwani arvukaim põlisrahvas. Tänu oma asukohale rannikul elatuvad amid peamiselt kalapüügist. Traditsiooniliselt järgivad nad emapoolset pärimisõigust. Tavapärased amide külad olid põlisrahva kohta suhteliselt suured, neis oli keskeltläbi 500–1000 elanikku. Tänapäeval moodustavad amid enamiku Taiwani "linnapärismaalastest" ning on arenenud mitmeks "linnahõimuks", mis on levinud üle kogu saare.
Identiteet ja liigitus
Amised nimetavad end üldiselt Pangcah, mis tähendab "inimesed" või "meie sorti rahvas". Sellegipoolest kasutatakse tänapäeval Taiwanil eelkõige nimetust "amised", mis tuleneb sõnast amis ("põhi"). Miks Pangcah ' kohta sellist nime pruugitakse, on siiani teaduslikult selgitamata. Üks oletus on, et seda nimetust tarvitasid algselt pujumad, kellest amised jäid põhja. Teise hüpoteesi järgi nimetasid Taitungi tasandiku asukad end amisteks, kuna nende esivanemad tulid sinna põhjast. See põhjendus on kirjas ka uuringuraportis "Banzoku Chōsa Hōkokusho", viidates, et selline nimekasutus võib pärineda amiste rühmalt, mis asus tänapäeva Chenkongist kuni Taitungi tasandikuni ja keda antropoloogid nimetavad Falangaw' amisteks. Nende lähim geneetiline sugulasrühm on filipiinlased. .
Raamatu "Taiwanese Aboriginal History: Amis" ("Taiwani pärismaine ajalugu: amised") järgi jagunevad amised viide rühma:
Ehkki laialdaselt kasutusel, põhineb see liigitus üksnes geograafilisel jaotusel ja hõimude rändel. See ei ühti kultuuriliste, keeleliste ja füüsiliste erisustega.
Tavandid ja kultuur
Traditsiooniline amise perekond on matriarhaalne, perepea on pereema.
Amiste tähtsaim püha on lõikuspidu. Amiste lõikuspeol näidatakse üles tänulikkust jumalate ees ja palutakse viljaõnne järgmiseks aastaks. See toimub igal aastal juulist septembrini.
Amiste laulud on tuntud keeruka kontrapunktaalse polüfoonia poolest. Paljud on seda kuulnud enese teadmata. Nimelt kasutas ansambel Enigma oma teisel plaadil "The Cross of Changes" laulus "Return to Innocence" amiste laulu. See oli 1996. aastal Atlanta olümpiamängude teemalaul. Refrääni laulsid Difang ja Igay Duana, kes esinevad ühes Taiwani põliskultuuritrupis. Maison des Cultures du Monde salvestas nende laulu ringreisi ajal ning avaldas CD, mida hiljem kasutas Enigma, mainimata lauljate ja laulu rahvuslikku päritolu. Vaidlus lahendati kohtus.
KV-4
KV-4 oli Nõukogude rasketanki kavand, mis loodi 1941. aasta aprillis, kuid ühtegi prototüüpi ei jõutud toota, sest algas Saksamaa ja Nõukogude Liidu vaheline sõda.
Tankil pidi olema 1000 hobujõuline diiselmootor M-40, soomuse maksimaalne paksus kuni 130 mm ja 107 mm kahur ZiS-6.
Batsill (perekond)
Batsill (Bacillus) on grampositiivsete pulgakujuliste bakterite perekond, mis kuulub hõimkonda Firmicutes. Need on obligatoorsed aeroobid või fakultatiivsed anaeroobid ja toodavad katalaasi. See on väga mitmekesine bakteriperekond, mille liikmed suudavad ellu jääda mitmesugustes (ka ekstreemsetes) keskkonnatingimustes. Nende hulgas on nii tööstuses ja toiduvalmistamises kasutatavaid liike kui ka ohtlikke patogeene.
Morfoloogia ja ainevahetus
Batsillid on pulgakujulised sporuleeruvad grampositiivsed aeroobid või fakultatiivsed anaeroobid. Enamik neist on saprofüüdid, kuid mõned liigid asustavad ka näiteks risosfääri. Ümber bakteriraku moodustub paljudel batsillidel kapsel, mis sisaldab polü-D- või L-glutamaati, süsivesikuid, dekstraani, levaani või teisi polüsahhariide. Paljudel liikidel on ka liikumiseks viburid, mis on peritrihhse asetusega ehk paiknevad üle kogu raku. pisi|left|B. cereus värvitud viburitega Elukeskkond on neil väga mitmekesine. Neid võib leiduda nii mullas, savis, kividel, tolmus, vees, taimestikus kui ka loomade ja putukate seedetraktis. Asustavad nad ka väga ekstreemseid paiku nagu kõrbed, kuumaveeallikad ja arktilised mullad. Nii erinevates keskkondades ellu jääda võimaldab neil endospooride moodustamine. Kui populatsioon väljub eksponentsiaalsest kasvufaasist, näiteks toitainete otsalõppemise tagajärjel, moodustuvad rakkude sisemuses endospoorid (enamasti igas rakus üks). Endospoorides ei toimu metabolismi, kuid rakud püsivad elujõulisena väga kaua (arvatakse, et kasvõi miljoneid aastaid), kuni sobivate keskkonnatingimuste saabumisel saab areneda uus vegetatiivne rakk.
Eri paikade koloniseerimisel on abiks ka võime lagundada mitmeid loomse ja taimse päritoluga substraate nagu tselluloos, tärklis, agar, valgud, süsivesikud ja biokütused. Lisaks on batsillide hulgas heterotroofseid nitrifitseerijaid, denitrifitseerijaid, lämmastiku sidujaid, raua sadestajaid, seleeni oksüdeerijaid, mangaani oksüdeerijaid ja redutseerijaid, fakultatiivseid kemolitotroofe, atsidofiile, alkalifiile, psührofiile ja termofiile.
Patogeenid
Olulisemad patogeenid on B. anthracis, mis põhjustab loomadel ja inimesel antraksit, ehk siberi katku ning B. cereus, mis põhjustab toidumügitust. Infektsioonide põhjustajateks on aeg-ajalt määratud ka näiteks B. megaterium, B. coagulans, B. subtilis, B. circulans, B. licheniformis.
Kuna batsillide spoorid on väga vastupidavad kuumusele, kuivusele, ioniseerivale ja UV-kiirgusele ning desinfitseerimisvahenditele, tekitavad nad saastajana probleeme toidutööstuses ja meditsiinis. Toidu riknemisega on seostatud mitmeid selle perekonna liike, nagu B. cereus, B. coagulans, B. mycoides ja B. weihenstephanensis.
Antraks
pisi|left|B. anthracis’e spoorid skaneerivas elektronmikroskoobis Antraksit põhjustab B. anthracis peamiselt taimtoidulistel loomadel (veised, lambad, hobused). Inimene nakatub haigestunud loomadega kokku puutudes või nende liha süües. Antraksil on kolm vormi. Levinuim (> 95% juhtudest) on nahavorm, kui nakatumine toimub läbi nahakahjustuste. Enamasti paraneb haigus ise, kuid ~20% juhtudest võib ravimata jätmisel tekkida sepsis. Ohtlikumad on soolevorm, mis tekib nakatunud liha süües, ja kopsuvorm, millega nakatutakse spooride sissehingamisel. Need haiguse vormid on raskemini diagnoositavad ja võivad ravimata jätmisel lõppeda surmaga kuni 80% juhtudest. See on ilmselt üks põhjustest, miks B. anthracis’t on kasutatud ka bioloogilise relvana.
Toidumürgistus
Toidumürgistuse põhjustajaks on enamasti B. cereus, harvemini ka näiteks B. subtilis ja B. licheniformis. B. cereus põhjustab kahte tüüpi toidumürgistust. Kõhulahtisuse ja kõhuvaluga kulgev haigus ilmneb 8–16 tundi pärast saastunud toidu tarbimist. Haigusnähte põhjustavad enterotoksiinid, mida bakter toodab peensooles vegetatiivselt kasvades. Sümptomite avaldumisega seostatakse vähemalt kolme valgulise ehitusega toksiini – mittehemolüütiline enterotoksiin NHE, hemolüütiline entrotoksiin HBL ja tsütotoksiin K. Haigust seostatakse selliste toitudega nagu pasta, liha, köögiviljatoidud, piimatooted ja desserdid. Emeetilise vormiga kaasneb aga oksendamine ja iiveldus ning sümptomid avalduvad juba 1–5 tundi pärast söömist, kuna bakterirakkude paljunemine ja toksiinide tootmine on toimunud juba toidus. Haigusnähte põhjustab cereulide 'i-nimeline tsükliline peptiid. Sageli on nakkusallikaks eelnevalt keedetud ja seejärel kiirelt ülessoojendatud riis või pasta, kuid selleks võivad olla ka piimatooted ja muud toiduained. Mõlemal juhul kulgeb haigus üsna kergelt ja taandub 24 tunni möödudes.
Kahjuritõrje ja taimekasvatus
pisi|right|Protoksiinikristallid B. subtilis asustab risosfääri ja kuna on leitud, et ta soodustab taimekasvu, on tema spoore lisatud bioväetiste koostisse, kuid on kasutusel ka biofungitsiidina ja bakteriaalsete taimehaiguste vastu. Näiteks suudavad mõned B. subtilis’e tüved peatada aflatoksiini tootvate ning maapähkleid ja maisi koloniseerivate kerahallikute Aspergillus flavus ja Aspergillus parasiticus kasvu ning isegi inhibeerida aflatoksiini tootmist.
Euroopa Liidu narkostrateegia
Euroopa Liidu narkostrateegia on Euroopa Ülemkogu algatatud meetmete kompleks, mille eesmärgiks on kaitsta ja parandada ühiskonna ja üksikisiku heaolu, kaitsta rahva tervist, tagada elanikkonna kõrge turvalisuse tase ning narkoprobleemi tasakaalustatud ja terviklik käsitlemine. Kehtiv narkostrateegia on piiritletud aastatega 2005–2012. .
Euroopa Liidu narkostrateegial baseeruvad ka liikmesriikide narkomaania ennetamise riiklikud strateegiad. Näiteks Eesti narkomaania ennetamise riiklik strateegia hõlmab meetmeid kuni aastani 2012.
Jokkker
Jokkker oli huumori- ja ristsõnaajakiri, mis ilmus 1995. aastal.
Väljaandja ja toimetaja oli Jaanus Nessler koos Jüri Pino, Erkki Kõlu ja Urmas Nemvaltsiga.
Esimeses ja kolmandas numbris ilmus koomiks isast ja pojast, mille autor oli Wolli alias Jaanus Nessler. Ajakirja teises numbris ilmus veerandil leheküljel kolmepildiline koomiks Urmas Nemvaltsilt.
Ajakirja ilmus kokku kaheksa numbrit.
Järelgootika
Järelgootika (saksa keeles Nachgotik) all mõistetakse gooti arhitektuuri elementide taasilmumist renessanss- ja barokkarhitektuuri kontekstis. Seda tuleb eristada hilisgootikast, mis mõnedes maades (Inglismaa, Böömimaa, Poola, Saksamaa) valitses kaua kõrvuti renessansi elementidega, ja uusgootikast, mis teadlikult hakkas 19. sajandil kopeerima keskaegset gooti arhitektuuri.
Põhitunnused
Järelgootika valitses põhiliselt sakraalarhitektuuris ja kujutas endast teatud gooti võlvehitiste elementide, nagu roidvõlvi ja ehisraamistikakende, programmilist rakendamist kirikuehituses. Nimetatud elemendid ei esinenud peaaegu kunagi esinduslikes ilmalikes hoonetes, nagu raekojad või lossid. Ka kirikuehituses kombineeriti gooti arhitektuuri motiive järjekindlalt antikiseerivate elementidega, nagu orderiarhitektuuri sambad ja talastikud. Järelgootikas ei püstitatud kõrgeid torne ega teravaid tornikiivreid, vaid krooniti nelitised ja fassaaditornid kuplitega või ümarate barokk-kiivritega.
Levik
Järelgootika valitses eelkõige protestantlike maade sakraalarhitektuuris. Saksamaal on näideteks Wolfenbütteli Maarja kirik ja Bückeburgi linnakirik. Ka 1670–1760 ehitatud Weseri piirkonna barokkehitistes (Weserbarock) on järelgootika elemente. Kuid ka katoliku aladel esines järelgootikat, näiteks jesuiitide ehitistes (Jesuitengotik), nagu Molsheimi Püha Georgi kirik ja Kolmainu kirik ning Kölni Maarja Taevamineku kirik. Frankimaal mõjutas järelgootikat Würzburgi vürstpiiskop Julius Echter von Mespelbrunni toetus, tuntuim näide sealt on Dettelbachi palverännukirik.
Itaalia arhitektuuris leiab järelgootika tendentse Guarino Guarini loomingust; tema postuumselt ilmunud teoses "Architettura Civile" (1686) on käsitletud gooti roidvõlvi nii nagu ta on neid kasutanud oma Torino San Lorenzo kiriku interjööris tsentraalse kupli kujunduses. Tšehhi hilisbaroki arhitektuuris leiab gooti arhitektuuri vorme Johann Blasius Santini-Aichli loodud Sedleci ja Kladruby kloostrikirikute ning Zelená Hora palverännukirikus. 18. sajandi Austria järelgootika parim näide on Viini Deutschordenskirche.
Prantsusmaal ehitati paljusid keskajal alustatud katedraale ka 17. sajandil edasi gootika vormides, kuid selles stiilis alustati ka uusi, nagu näiteks Orléansi katedraal 1601. aastal või Nantesi katedraal 1627.
Ka Inglismaa arhitektuuris leiab järelgootikat. Christopher Wren rajas paljud pärast 1666. aasta Londoni suurt põlengut kavandatud ehitised, nagu St-Dunstan-in-the-East, gooti eeskujudele, samuti tema õpilane Nicholas Hawksmoor (All Souls College Oxfordis, Westminster Abbey läänetornid). Kirjaniku ja poliitiku Horace Walpole'i maamaja Strawberry Hill, mis ehitati aastail 1749–1776, on samuti järelgootika, mis ennetas sada aastat samalaadseid uusgooti ehitisi.
Nacra 17
pisi| Nacra 17 on segapaari katamaraan olümpiaregattidel Nacra 17 on 2011 aastal võistluspurjetamiseks Morrelli & Melvini ja Nacra Sailingu kujundatud katamaraan, mille kerepikkus on 17,2 jalga. 2013. aastalõpu seisuga on see segapaari katamaraaniklass suveolümpia purjeregattidel 2016. ja 2020. aastatel.
Barstyčiai
Barstyčiai on alev Leedus Skuodase rajoonis, Barstyčiai valla halduskeskus. Barstyčiai asub merepinnast 140 meetri kõrgusel. Alevi servas asub väike järv.
Barstyčiais asub keskkool. Alevis on lastekodu ja raamatukogu. Vaatamisväärsuseks on 1906. aastal ehitatud puidust katoliku kirik. Kirik, selle kellatorn, piirdemüür ja väravad on muinsuskaitse all. Alevis on Barstyčiai uus kalmistu. Alevi lähedal Puokė külas asub Barstyčiai rändrahn, mis on Leedu suurim rändrahn.
Külla jäävad osaliselt Žemaitija rahvuspark ja Mikytai maastikukaitseala.
Muinsuskaitse all on veel Barstyčiai mägi ehk Nõiamägi. Tegemist on hiiega, mille kohta on liikvel palju legende. Rahvas rääkis, et mäe otsa kogunesid nõiad pidutsema, supeldes mäe jalamil olevas soos ja tantsides siis mäe peal. Ka olevat sellel põletatud nõidasid. Ka olevat sellel mäel kord ööbinud üks žemaidi vürstidest, kellele siis öösel ilmus nõid, andes talle teada, et vaenuvägi läheneb tema kodule. Ka olevat see olnud nõidade elupaigaks pärast seda, kui nad muude inimeste seast välja aeti. Hilisematel aegadel tähistas rahvas mäel jaanipäeva.
Ajalugu
Barstyčiaid on esmamainitud 1558. aastal. Aastail 1649–1773 kuulus see jesuiitidele, seejärel Jagminaste suguvõsale. XVIII sajandi lõpus ja XIX sajandil kandis asula Jagminpolise nime. 1841. aastal on mainitud Barstyčiaid kui alevit.
1936. aastal püstitati alevisse mälestusmärk katoliiklikule noorteliikumisele Pavasaris. Teise maailmasõja ajal tapsid alevi hõivanud Saksa väed 13 sealset peret. Selsamal aastal sai Barstyčiaist partisanide baas. Pärast sõja lõppu sai alevist üks Leedu metsavendade baase. 1974. aastal hävitati Pavasarise mälestusmärk, see taastati 1990. aastal.
Puidu lõppviimistlus
Puidu lõppviimistlus on puitmaterjali töötlemine puitu kaitsva ainega. Puidu lõppviimistlemine on näiteks puidust eseme pinna õlitamine, vahatamine, värvimine, peitsimine või lakkimine.
Puidu lõppviimistluse eesmärk
Puit on poorne materjal. Puidu töötlemisel viimistlemiseks valitud ainega puidu poorid suletakse ja puidu välispinnale tekitatakse kaitsev kiht.
Viimistlemine kaitseb puitu mitmel viisil:
Ettevalmistus
Puiteseme pind vajab enne viimistlemist ettevalmistamist. Puitmaterjalil olevad defektid nagu kriimud, mõlgid, lõiketerade jäljed ja puiduliim tuleb materjali pinnalt enne viimistluse peale kandmist likvideerida. Selleks lihvitakse materjali pinda abrasiivpaberiga ehk liivapaberiga, kasutatakse kraabitsat või elektrilisi lihvmasinaid. Puitu võib enne viimistlemist töödelda lisaks puidukaitsevahenditega, mis konserveerivad puidu ja kaitsevad puitu bioloogilise hävinemise eest. pisi|Puit on poorne materjal ja puidust pind vajab pinnakatet, et puitu hävinemise eest kaitsta. Harilik tamm ja puidupoorid. Luubi all on puidu poorid hästi näha.
Viimistlusaine valiku kriteeriumid
Viimistlusainete sortiment on väga rikkalik. Puidu viimistlusained võivad olla looduslikud või sünteetilised, vee baasil või orgaanilise lahusti baasil, koosneda ühest või mitmest komponendist. Valida saab paljude värvitoonide vahel, samuti eri läikeastmega viimistlusaineid, puidu mustrit rõhutavat, teist puitu imiteerivat, puidu värvivigu parandavat või katvat viimistlust. Viimistlusainete valik oleneb kasutamistingimustest. Sise- ja välitingimustes kasutatavad viimistlusained on erineva koostisega. Fassaadivärvid, akna- ja uksevärvid nagu ka teised välitingimustes kasutamiseks mõeldud värvid on valmistatud nii, et need on ilmastikule eriti vastupidavad. Neile võidakse lisada seente- ja hallitusvastaseid aineid, nad võivad olla mustust tõrjuvate omadustega ja UV-kaitsega. Saunas kasutamiseks valmistatud viimistlusained taluvad hästi kuumust ja niiskust. Viimistlusaine valikul tuleb arvestada töödeldava pinna iseloomu, viimistlemise eesmärki, puiteseme eesmärki, viimistletava eseme kasutuskohta ning viimistlemispaiga võimalusi, viimistleja tervist ja keskkonnahoiu aspekti.
Tööohutus
Olenevalt koostisest on puiduviimistlusained keskkonnaohtlikumad või keskkonnasõbralikud.
Lahustid ja sünteetilisi orgaanilisi lahusteid sisaldavad viimistlusained võivad olla väga mürgised. Sünteetilised lahustid, mida näiteks lakid sisaldavad ja mis laki kuivamisel lenduvad, on tuleohtlikud ja erinevaid organsüsteeme (seedesüsteem, närvisüsteem, hingamiselundkond) kahjustades väga mürgised. Tavaliselt on veepõhised viimistlusained ohutumad. Lehtpuidu (tamm, pöök) töötlemisel tekkiv tolm ja aromaatsed süsivesinikud värvides ning lahustites on kantserogeensed. Ilmastikule avatud keskkonnas kasutatavatele viimistlusainetele on sageli lisatud puidukaitsevahendeid, mis on enamasti mürgised. Teatud viimistlusained tekitavad kohe kasutamisel allergilisi reaktsioone, osad sisaldavad kahjulikke aineid, mis eralduvad pinnakattest keskkonda pikema aja jooksul. Keskkonnasõbralikumate viimistlusainete hulgas on allergikutele mõeldud ja mänguasjade lõppviimistluseks sobivaid viimistlusaineid. Viimasena kirjeldatud viimistlusvahenditele on lisatud soovitus "Eesti Allergialiit soovitab" või keskkonnamärgis, näiteks "Nordic ecolabel". Viimistlemisel tuleb kasutada kohaseid isikukaitsevahendeid, et vältida ohtu tervisele ja elule. Enda ja ümbritsevate tervise ja keskkonna kaitseks on vaja rakendada tööohutusmeetmeid. Õlide kasutamisel viimistlusainena tuleb osata vältida jäätmete isesüttimist. Kasutusel olevad ohumärgistused ja nende tähenduse leiab Riigi Teatajast ning tarbijatele mõeldud veebilehtedelt. Lehekülje allosas välislinkide jaotises on viide Euroopa Liidus kasutatavatele ohutusmärkidele.
Viimistlusained
pisi|Pärlmuttervärvid puidu dekoratiivseks viimistlemiseks.
Värv
Värvimine on puidu üks levinumaid lõppviimistlemise mooduseid. Värvides saab anda puidule meelepärase dekoratiivse värvitooni. Värvimist eelistatakse madala kvaliteediga puidul, vineeril või muudel odavamatel puitmaterjalidel. Täispuidul eelistatakse teisi viimistlusaineid (kõiki järgnevaid), sest värv peidab puidu mustri.
Peits
Peitsimist ehk lasuurvärvimist kasutatakse puidu toonimisel rõhutamaks puidu tekstuuri. Peitsitud puitpinna võib vajadusel näiteks üle lakkida. pisi|Õliga viimistletud söögitarbed.
Õli
Õlitamisel kantakse puidu pinnale rohkes koguses õli, lastakse õlil puidu sisse imbuda ning hiljem pühitakse üleliigne õli puidu pinnalt ära. Õli on populaarne nii köögitarvikute kui välimööbli viimistlemisel. Viimasel juhul võib õlile olla lisatud seente- ja hallitusvastaseid aineid. Värnits on kahekordselt keedetud linaõli ja selle kaitsetoime on nõrk nagu ka tungalteraõlil.
Vaha
Vaha on viimistlusaine, mis hõõrutakse vahatamisel materjali sisse ning poleeritakse läikivaks.
Vaik
Vaigud on kas looduslikud või sünteetilised. Šellak on looduslik vaik, mille helbed lahustatakse alkoholis ja mis on seejärel kasutusvalmis. Polüuretaan on vedelplast ja annab vastupidava viimistluse, kuid selle miinuseks on pikk kuivamisaeg. Polüakrüül on veepõhine polüuretaan, mis kuivab kiiresti.
Pleegitamine
Pleegitamisega muudetakse puidu värvust heledamaks.
Põletamine
Söestunud puit on keskkonnategurite suhtes väga vastupidav ning dekoratiivne. Yakisugi on Jaapani väga vana puidupinna söestamise tehnika. Meetod on täiesti looduslik ja selliselt töödeldud saematerjali vastupidavus suureneb oluliselt. Põletamine parandab puidu vastupidavust vee, tule, uv-kiirguse ja bioloogilise hävinemise suhtes. pisi|Põletatud puit on vastupidav ja dekoratiivne.
Amise keel
Amise keel ehk ami keel (varasem nimetus anuši keel ) on Taiwani keelte hulka kuuluv Austroneesia keel, mida kõneleb Taiwani saare idarannikul elav Taiwani põlisrahvaste hulka kuuluv rahvas  amised. Seda kõneldakse Hualienist põhjas kuni Taitungini lõunas, samuti saare lõunatipus, ehkki vahel peetakse põhjamurdeid iseseisvaks keeleks.
Maakondades, kus elavad amised, teeb riigiraadio hiina keele kõrval saateid ka amise keeles (näiteks Hualieni ja Taitungi raudteejaamades). Alla 20 aastastest amistest kõnelevad amise keelt siiski vähesed ning on teadmata, kui paljud 180 978 (teistel andmetel 138 000) amisest seda räägivad.
Mont
Mont võib tähendada üht järgmistest:
Amise keel
Amise keel on murrete kontiinum. Põhjamurded (Sakizaya murre ja Nataorani murre) on piisavalt erinevad, et neid võiks nimetada eraldi keelteks. Amisi keel kitsamas mõttes hõlmab Tavalong-Vata'ani, kesk- ja lõunamurdeid, millest viimasesse kuuluvad ka Malani ja Hengchuni murre.
Amise keelt kirjutatakse ladina kirjas.
Tomalla auhind
Tomalla auhind (inglise keeles Tomalla Prize) on rahvusvaheline teadusauhind väljapaistvate uurimuste eest kosmoloogias ja gravitatsiooni valdkonnas. Auhinda annab välja Tomalla Gravitatsiooniuuringute Fond, mis toetab vastavaid uuringuid Šveitsis ja üle maailma. Antakse välja iga kolme aasta tagant. Auhind asutati 1982. aastal ja on nimetatud insener Walter Tomalla järgi. Autasuga kaasneb 100 000 Šveitsi frangi suurune rahaline auhind.
Horacio Cartes
Horacio Manuel Cartes Jara (sündinud 5. juulil 1956) on Paraguay poliitik, kes oli 15. augustist 2013 kuni 15. augustini 2018 Paraguay president.
Teine
Teine (inglise: other, saksa: andersartig, vene: другой; ka võõras) on filosoofia, psühholoogia, eetika, kriitilise teooria ja kultuuriuuringute põhimõiste (mingilmääral sõna objekti asemel), mis tähendab teist, ehk mittemina. Teine on kõik see, mis ei ilmne minuna. Teine on inimese kui ühiskondliku olendile see, kellel on suunatud suhtlemine.
Martin Heideggeri mõtlemine sisaldas arusaama (keskmisest) teiseset. M. Buber ja H.-G. Gadamer hakkasid suhtlemisõpetuses kasutama mõistet "teine".
Emmanuel Levinasi mõtlemises ja eetikas oli teine teistsuguse tunnistamine. Teise inimesega kohtudes ei püüta teda suruda raamidesse. Teisega seotud mõtlemine on totaalsuse ja totalitarismi vastane. Levinasil teise eristamisega algab vägivallast hoidumine. Ta kritiseeris 20nda sajandi filosoofias teise ühetaolisustumist ja taandamist (mingiks kindlaks vormiks või "standardiks"). Sartrel teine on mõtlev olemus, mis pärineb minuga samast olevast. Tänapäeva mõtlemises teisest algabki erinevus.
Maarja Undusk
Maarja Undusk (sünninimi Maarja Kross; sündinud 13. augustil 1959 Tallinnas) on eesti nahakunstnik ja luuletaja.
Ta lõpetas 1984. aastal Eesti Riikliku Kunstiinstituudi nahkehistöö erialal.
Ta on kasutanud pseudonüümi Madli Morell.
Isiklikku
Tema vanemad olid Jaan Kross ja Ellen Niit, vennad on Eerik-Niiles Kross ja Märten Kross, poolvend oli Toomas Niit ja poolõde on Kristiina Ross.
Tema abikaasa on Jaan Undusk ja nende tütar on luuletaja Ingel Undusk (sündinud 1988).
Qantas Airways
pisi|Ettevõtte peakorteri A-hoone [[Sydney eeslinnas Mascotis]] Qantas Airways on Austraalia riiklik lennufirma.
See on Oneworldi liige.
Ettevõte asutati 1920. aastal ja rahvusvahelisi reisilende alustati 1935. aastal. Lennufirma nimi on akronüüm selle algsest nimest Queensland and Northern Territory Aerial Services (Queenslandi ja Põhjaterritooriumi õhuteenistus).
Palu tänav
Palu tänav on tänav Tallinnas Nõmme linnaosas Pääsküla asumis. Palu tänav algab Päikese puiesteelt, ristub Toome puiesteega ja lõpeb Pärja tänaval. Palu tänav on enam-vähem ida–läänesuunaline ja ligikaudu 265 meetri pikkune.
Palu tänav asub endise Peetri aedlinna maa-alal. Tänava esialgne nimi oli Apteekri tänav (vene keeles Аптекарская улица). 13. novembril 1925 pandi tänavale nimeks Oru tänav (saksa keeles Talstrasse, vene keeles Долинная). Lühikest aega (1940–1941) oli see Kännu tänav. Praegust nime kannab Palu tänav alates 25. septembrist 1959.
Ilmar Sulg
Ilmar August Sulg (13. veebruar 1919 Jõgeva – 24. november 2012 Bergen, Norra) oli eesti arstiteadlane, arst ja soomepoiss.
Ta lõpetas 1937. aastal Türi Majandusgümnaasiumi, seejärel õppis Tondi Sõjakoolis, kus sai lipnikuks. Aastatel 1939–1943 õppis Tartu Ülikooli arstiteaduskonnas. Oli 1941. aastast EÜS Põhjala liige.
1943. aastal põgenes Saksa sõjaväe mobilisatsiooni eest Soome ja astus vabatahtlikuna Soome armeesse. Ta oli 1943–1944 sõjaväearst Soomes Vallila pataljonis ja 200. jalaväerügemendis. 1944. aasta augustis-septembris võitles Eestis Tartu rinde lahingutes. Nende pataljonist jäid vaid riismed järele, kuid tal oli õnne: ta pääses tagasi Soome, kus õppis 1944–1946 Helsingi ülikoolis arstiteadust, kaitses seal ''Med. lic.'' kraadi.
1946. aastal kolis Rootsi, kus asutas Helsingborgis esimese kliinilise neurofüsioloogia laboriväljaspool ülikooli haiglaid. Seal kuulus ta arstide meeskonda, kelle vastutada oli kuningas Gustaf VI Adolfi ravi Helsingborgi haiglas. 1954. aastal sai ''Med. lic.'' kraadi Lundi Ülikoolis; 1969. aastal samas tööga "The Quantitated EEG as a Measure of Brain Dysfunction" meditsiinidoktori kraadi kliinilise neurofüsioloogia alal. Aastatel 1971–1973 oli ta dotsent kliinilise neurofüsioloogia alal Lundi Ülikoolis; ta oli ka sisehaiguste, psühhiaatria ja kardioloogia asjatundja.
Aastatel 1973–1978 oli ta dotsent kliinilise neurofüsioloogia alal Helsingi Ülikoolis ja 1978–1982 dotsent Oulu Ülikoolis.
1982. aastast oli ta Trondheimi ülikooli kliinilise neurofüsioloogia professor, 1984. aastast Tromsø ülikooli professor.
Carl Borchardt
Carl Friedrich Wilhelm Borchardt (2. september 1816 Paide – 1899 Tallinn) oli üks esimesi Eesti fotograafe.
Enn Vaigur
Enn Vaigur (aastani 1936 Heinrich Lilienberg; 12. detsember / 25. detsember 1910 Ämari – 21. august 1988 Türi) oli eesti näitekirjanik.
Carl Borchardt
Päritolu
Carl Borchardt sündis 2. septembril 1816 Paides tislermeister Daniel Friedrich Borchardti (1777–1848) ja tema abikaasa Henriette Wilhelmine Elisabethi (sünd. Lemser) ainsa lapsena. Ta ristiti 11. septembril ja tema vaderiteks olid kaupmees ning Paide bürgermeister Wilhelm Friedrich Luppian (1759–1821), kindakuduja-meister Johann Gottlieb Borchardt (1764–1838; Daniel Friedrichi vanem vend) ning kapteniproua Wendula Karoline von Westenreyck (sünd. von Handtwig; 1762–1825). Carl Borchardti isa oli pärit Pommerimaalt Pasewalkist ning Eestimaale saabus 19. sajandi alguses.
Enn Vaigur
Teise maailmasõja ajal oli ta tööpataljonis ja kuulus Eesti NSV Riiklike Kunstiansamblite koosseisu. 1943. aastal mõisteti ta poliitilise süüdistusega kümneks aastaks vangi; kandis oma karistuse Kasahstani laagrites ja oli aastatel 1953–1954 samas asumisel.
Pärast vabanemist asus ta elama Türile, kus elas surmani. Enn Vaigur suri 21. augustil 1988 Türil ja maeti Türi Kõrgessaare kalmistule.
Carl Borchardt
Tegevus fotograafina
pisi|Alexander Hoeppener u 1850. aastal seni teadaolevalt vanimal Eestis tehtud [[Dagerrotüüpia|dagerrotüübil. Arvatav autor on Carl Borchardt. Dagerrotüüp kuulub Järvamaa muuseumi kogusse]] Iseenda väidete kohaselt omandas ta hariduse Viini Polütehnikumis õppejõud Carl Reisseri juures. Reisserit teatakse kui üht Euroopa esimest dagerrotüpisti, kes töötas rändpiltnikuna mitmetes Saksa linnades.
Enn Vaigur
Looming
Üks tema populaarsemaid näidendeid on 1935. aastal trükis ilmunud ja samal aastal Draamateatris lavastatud "Kraavihallid".
Carl Borchardt
Tegevus fotograafina
1840. aastate alguses tegutses Carl Borchardt juba Peterburis. Oma hilisemates reklaamides nimetas ta end Peterburi Teaduste Akadeemia Optika ja Mehaanika Instituudi õpilaseks.
Carl Borchardt naasis Eestimaale 1843. aasta suvel ja asus Tallinnas tööle mehaanikuna. Järgmisel aastal avaldas ta kuulutuse, milles teatas, et tema juures saab nüüdsest teha ka dagerrotüüp ülesvõtteid, mis olevat paremad kui seni pakutud.
Borchardt ei olnud esimene fotograaf Eestis, kuid kindlasti oli ta esimene statsionaarne fotograaf nii Tallinnas kui ilmselt kogu Eestimaal. Fotograafia ei olnud siiski tema põhitöö, 1840. aastate lõpul tegutses ta põhiliselt optikuna. Suviti, mil oli parim pildistamisaeg, käis ta välismaal oma optikatagavarasid täiendamas. Tallinnas ei peatunud ta kaua ühel aadressil, vaid vahetas pea igal aastal elukohta. Alles 1856. aastal teatas ta, et enam ei toimu pildistamine vabas õhus, vaid erilises paviljonis – kuni selle ajani pildistati välitingimustes, et saavutada vajalik valgustase. Aadressid, millel Carl Borchardt töötas:
Oma karjääri esimesel 6-8 aastal ei olnud tal Tallinnas konkurente, kuid uute fotomenetluste kasutuselevõtu tõttu hääbus dagerrotüüpia 1860. aastate alguseks ning Borchardt lõpetas oma fotograafia-alase tegevuse oma sõnul 1867. aastal.
Eesti vanima dagerrotüüpportree, mida säilitatakse Järvamaa Muuseumis ja millel on kujutatud Tallinna raehärra Alexander Hoeppeneri (1805–1873), on tõenäoliselt pildistanud just Carl Borchardt.
Abielu ja surm
1846. aastal abiellus Carl Borchardt oma arvatava sugulase, Tallinna kindameistri Carl Gottlob Borchardti tütre Sophie Dorotheaga (1818–1881). Abielust sündis kolm tütart.
Paisseenelised
Paisseenelised (Exobasidiaceae) on sugukond kandseeni.
Carl Borchardt
Abielu ja surm
Carl Borchardt suri 1899. aastal Tallinnas.
Borchardtite suguvõsast sirgus koguni neli olulist 19. sajandi fotograafi. Lisaks Carlile tegutsesid sel alal veel Charles Borchardt (1812–1887) ning vennad Carl Amandus ja Robert Borchardt.
Massachusettsi Ülikool Lowellis
Massachusettsi Ülikool Lowellis on Lowellis (Massachusettsi osariigis) asuv ülikool, Massachusettsi Ülikooli osa.
Ta on asutatud 1975. aastal.
Paul Weiss
Paul Alfred Weiss (21. märts 1898 – 8. september 1989) oli Austria bioloog.
Tema uurimisvaldkonnaks olid morfogenees, ontogenees ja neurobioloogia. Tema doktoritöö (kaitstud 1922) juhendajaks oli 1922 Hans Leo Przibram. Aastail 1933–1954 töötas ta Chicago Ülikoolis.
Ta oli vaadetelt organitsist.
Funck (täpsustus)
Funck on mitme aadlisuguvõsa nimi:
Haley Reinhart
Haley Elizabeth Reinhart (sündinud 9. septembril 1990) on Ameerika Ühendriikide laulja ja laulusõnade autor.
Tvrdošín
Tvrdošín (saksa keeles Turdoschin, Thurdossin, ungari keeles Turdossin, poola keeles Twardoszyn) on linn Slovakkias Žilina maakonnas Žilina ringkonnas.
Geograafiline asend
Tvrdošín asub Orava jõe ääres, Poola piirist 10 km kaugusel, Žilinast ligikaudu 60 km idas.
Ajalugu
Asulat on esmamainitud 1111. aastal. Vaba kuningalinna õigused sai Tvrdošín 1369. aastal.
Rahvastik
Slovakkia 2021. aasta rahvaloenduse andmetel oli Tvrdošíni elanikest slovakke 96,03%, tšehhe 0,44% ja poolakaid 0,26%. Rahvus oli teadmata 2,94%-l elanikest.
Amaldi medal
pisi|150px|Auhind on nimetatud [[Edoardo Amaldi järgi]]
Amaldi medal (itaalia keeles Medaglia Amaldi) on teadusauhind gravitatsioonialaste uurimistööde eest.
Auhinda annab välja alates 2004. aastast iga kahe aasta tagant Itaalia teadusselts Società Italiana di Relatività Generale e Fisica della Gravitazione. Auhind on nimetatud itaalia füüsiku Edoardo Amaldi (1908–1989) järgi. Auhinnaga kaasneb rahaline autasu 10 000 eurot.
Karl Peglau
Karl Peglau (18. mai 1927 – 29. november 2009) oli Saksa liikluspsühholoog, kes mõtles 1961. aastal välja endisel Ida-Saksamaal kasutatud liiklussümbolid "valgusfoorimehikesed" (Ampelmännchen). Sümbolid kujutavad endast tinglikke inimesi punastel ja rohelistel jalakäijate valgusfooride tuledel.